wickkiey/tamil-wikipedia-chunked huggingface dataset:
# அவகாசியிலிக் கொள்கை

## ஒன்றிணைப்பு

### சான்சி

சான்சியின் மகாராசா கங்காதர இராவ் நேரடி வாரிசின்றி நவம்பர் 21, 1853இல் இறந்தமையால் ஆங்கிலேயர் வாரிசு இழப்புக் கொள்கையின்படி சான்சியைத் தமது ஆட்சியின் கீழ்க் கொண்டு வர முயற்சித்தனர். மார்ச்சு, 1854இல் இராணி இலட்சுமிபாய்க்கு 60000 ரூபாயை ஓய்வூதியமாகக் கொடுத்து சான்சிக் கோட்டையை விட்டு வெளியேறுமாறு கூறினர். ஆயினும் இராணி இலட்சுமிபாய் இதனை ஏற்றுக் கொள்ள மறுத்தார். பின்னர், ஈ உரோசு தலைமையிலான பிரித்தானியப் படை வீரர்கள் படையெடுப்பின் மூலம் சான்சியைக் கைப்பற்றினர். ஆகையால், 1857ஆம் ஆண்டுப் ஏற்பட்ட பெரும்புரட்சியின் போது சான்சியில் ஏற்பட்ட கிளர்ச்சிக்கு இராணி இலட்சுமிபாய் தலைமை தாங்கி நடத்திட இது ஒரு முக்கிய காரணமாக அமைந்தது.
# அவகாசியிலிக் கொள்கை

## ஒன்றிணைப்பு

### அவத்

ஆங்கிலேயர்கள், அவத் பகுதியின் அயோத்தி இராச்சியத்தின் நவாப் ஆட்சி செய்வதற்குத் தகுதியற்றவர் எனக் கூறி அவத் நாட்டை பிரித்தானிய இந்தியாவின் ஆட்சியின் கீழ் கொண்டு வந்தனர். ஆனாலும் இவ்வொன்றிணைப்பு எதிர்க்கப்பட்டதுடன் 1857 இந்தியக் கிளர்ச்சிக்கான காரணமாகவும் அமைந்தது.
# அவகாசியிலிக் கொள்கை

## இதனையும் காண்க

- மன்னர் அரசு (பிரித்தானிய இந்தியா)
- இந்திய மன்னராட்சி அரசுகளின் பட்டியல்
# தும்பை

**தும்பை** (*Momordica dioica*) எனப்படுவது இந்தியாவிலும் இலங்கையிலும் மரக்கறியாகப் பயன்படுத்தப்படும் தாவர இனமொன்றாகும். தும்பங்காய் என்று இலங்கையில் அழைக்கப்படுகிறது. தமிழகத்தின் மேற்கு தொடர்ச்சி மலையோர கிராமங்களிலும், திருநெல்வேலி மாவட்டத்தில் அமைந்துள்ள சிவகிரி வட்டத்திற்குட்பட்ட ஆத்துவழி மலைபிரதேசங்களிலும் காணப்படுகிறது. இக்காய்களை தமிழகத்தில் **பழுப்பக்காய்**, அல்லது ** பழுவக்காய்** என்று அழைக்கின்றனர். இதன் காய்கள் பொரிக்கவும், கறியாக்கவும் படுவதுடன் இறைச்சி அல்லது மீனுடன் சேர்த்தும் உணவாகக் கொள்ளப்படுகின்றன. இது துவர்ப்புச் சுவையுடன் இருக்கும். இக்காய் நீரிழிவு நோய் நோய்க்குச் சிறந்த மருந்தாகப் பயன்படுகிறது.
# தும்பை

## வேறு மொழி பெயர்கள்

- அசாமிய மொழி : *பாத் கெரெல*
- வங்காளி : *'பாத் கொரொல*, *கீ கொரொல*, *கன்கரொல்*
- தெலுங்கு : *பொடா கக்காரா*
- ஆந்திராவின் கிழக்குக் கரையோரம் பகுதிகளில் : *ஆக்கக்கராக் காயா*
- சிங்களத்தில் : *தும்ப*
# தும்பை

## மேலும் பார்க்க

- முடிதும்பை
# தும்பை

## வெளித் தொடுப்புகள்

- ITIS அறிக்கை
- படம்
- Phyto-pharmacology of *Momordica dioica* Roxb. ex. Willd: A Review. *International Journal of Phytomedicine*.
- நீரிழிவைக் கட்டுப்படுத்தும் பழுப்பக்காய் வளர்ப்பு
# தமிழில் வழங்கும் பிற மொழிச் சொற்களின் பட்டியல்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் இந்தி, தெலுங்கு, கன்னடம், சமஸ்கிருதம், பாரசீகம், அரபு, உருது, மராட்டியம், ஆங்கிலம் என பல்வேறு மொழிச் சொற்கள் கலந்து போய் விட்டன. இவை தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாகவும் கூட இருக்கின்றன. அப்படி தமிழில் கலந்திருக்கும் பிற மொழிச் சொற்களை குறிப்பிட்ட தலைப்புகளின் வழியாக இங்கு பட்டியலிடப்பட்டுள்ளன.  
1. அணிகலன்கள்
1. ஆடைகள்
1. உண்பொருள்
1. கட்டடப் பொருள்
1. அறையுறை
1. பயன்பொருள்
1. கூலங்கள்
1. கவின்பொருள்
1. போக்குவரத்து
1. தகவல் தொடர்பு
1. வாணிகம்
1. எடை அளவு
1. ஆட்சியியல்  
(பிற தலைப்புகளின் கீழும் பிற மொழிச் சொற்களைப் பட்டியலிடலாம்.)
# தமிழில் வழங்கும் பிற மொழிச் சொற்களின் பட்டியல்

## மேலும் பார்க்க:

- தமிழ்நாட்டுத் தமிழில் வழங்கும் இந்தி மொழிச் சொற்கள்
- தமிழ்நாட்டுத் தமிழில் வழங்கும் உருது மொழிச் சொற்கள்
- தமிழ்நாட்டுத் தமிழில் வழங்கும் தெலுங்கு மொழிச் சொற்கள்
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - அணிகலன்கள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **அணிகலன்கள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| அணிகலன்கள் |  |  |  |
| --- | --- | --- | --- |
| align=1 | அட்டிகை | கன்னடம் |  |
| align=2 | கொலுசு | தெலுங்கு |  |
| align=3 | ஜிமிக்கி | இந்தி |  |
| align=4 | தோடு | இந்தி |  |
| align=5 | நத்து | இந்தி |  |
| align=6 | பேசரி | இந்தி |  |
| align=7 | ராக்கடி | இந்தி |  |
| align=8 | லோலாக்கு | இந்தி |  |
| align=9 | தாயத்து | அரபு |  |
| align=10 | நகாசு | அரபு |  |
| align=11 | பாட்லா | மராட்டியம் |  |
| align=12 | பாசிபந்து | பாரசீகம் |  |
| align=13 | புல்லாக்கு | துருக்கி |  |
| align=14 | மெடல் | ஆங்கிலம் | } |  
(தமிழில் அணிகலன்கள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - அணிகலன்கள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 171.
# சுவரொட்டி

**சுவரொட்டி** (Poster) என்பது மதில் அல்லது செங்குத்துச் சுவர்களில் ஒட்டப்படும் விதத்தில் வடிவமைக்கப்படும் அச்சிடப்பட்ட தாள் ஆகும். பொதுவாகச் சுவரொட்டிகள் அச்சுக்கலை, வரைகலைக் கருவிகளால் முழுமையாகவோ பகுதியாகவோ தயாரிக்கப்படும். விளம்பரம் (கலை நிகழ்ச்சி, திரைப்படம் சார்ந்தவை), பரப்புரை (அரசியல்), எதிர்ப்புப் போராட்டம் போன்றவற்றின் தகவற்பரிமாற்றத்திற்கான முக்கியக் கருவியாகச் சுவரொட்டிகள் உள்ளன. சுவரொட்டிகளில் பார்வையாளரின் கவனத்தை ஈர்க்கும் விதமாகத் தகவலும், வடிவமைப்பும் இருக்கும்.
# சுவரொட்டி

## பயன்பாடு

இந்தியாவில் குறிப்பாக தமிழகத்தில் திரைப்படங்களை விளம்பரப்படுத்துவதற்காக இந்த சுவரொட்டிகள் அதிக அளவில் பயன்படுகின்றன.
# சுவரொட்டி

## வகைகள்

வண்ணங்களை வைத்து இவற்றை ஒற்றை வண்ண (Monotone) சுவரொட்டி, பல்வண்ண சுவரொட்டி எனவும், அச்சிடப்படும் விதத்தின் அடிப்படையில் லித்தோ போஸ்டர் என்றும் வகைப்படுத்தலாம். பயன்பாட்டின் அடிப்படையில் திரைப்பட சுவரொட்டி, அஞ்சலி சுவரொட்டி, நிறுவனங்களின் பொருட்கள் அல்லது சேவைகள் குறித்த விளம்பர சுவரொட்டி என்றும் பிரிக்கலாம்.
# டல்ஹவுசி (நகரம்)

**டல்ஹவுசி** (Dalhousie:இந்தி: डलहौज़ी) இந்தியாவின் இமாச்சலப் பிரதேசம் மாநிலத்தின் சம்பா மாவட்டத்தில் உள்ள ஒரு மலை வாழிடம் மற்றும் கோடைவாழிடமாகும். மலையின் மீதுள்ள இந்த நகரைச் சுற்றி 5 மலைகள் உள்ளன. இவ்விடத்தில் பாயும் முதன்மை ஆறுகள் சீனாப், ராவி, மற்றும் பியாஸ் ஆகியவையாகும்.
இம்மலையில்; புகழ்பெற்ற ஒரு சக்திதேவியின் ஆலயம் உள்ளது. இந்நகரிலிருந்து இமயமலை மிகவும் அருகாமையில் அதாவது ஒரு சில மைல் தூரத்தில் அமைந்துள்ளது.
# டல்ஹவுசி (நகரம்)

## வரலாறு

டல்ஹவுசி மலை வாழிடம் கிழக்கிந்திய கம்பெனியாருக்கான இந்தியாவின் கோடைவாழிடமாக பிரித்தானிய அரசால் கி.பி 1854- ஆம் ஆண்டு நிறுவப்பட்டது. இந்தியா, பிரித்தானியாவின் நேரடி ஆட்யின் வருவதற்கு முன், கிழக்கிந்திய கம்பெனியின் கட்டுப்பாட்டில் இருந்தது. அப்போது இந்தியாவுக்கான நேரடி பொறுப்பை வகித்தவர் ஆளுநர் (கவர்னர் ஜெனரல்) என அழைக்கப்பட்டார். 1848 முதல் 1856 வரை இந்தியாவில் கவர்னர் ஜெனரலாகப் பணியாற்றியவர் டல்ஹவுசி பிரபு ஆவார். இந்தியாவின் வெப்பத்தை தாங்க இயலாத கிழக்கிந்தியக் கம்பெனியினர், தற்போதுள்ள இமாசலப் பிரதேசத்தில் உள்ள சம்பா மாவட்டத்தில், ஒரு கோடைவாழிட நகரை உருவாக்கினர். இந்த நகர் 1854-ல் உருவாக்கப்பட்டது. புதிய நகருக்கு அப்போது கவர்னர் ஜெனரலாக இருந்த டல்ஹவுசியின் பெயர் சூட்டப்பட்டது. தற்போதும் அவ்வாறே அழைக்கப்படுகிறது.
# டல்ஹவுசி (நகரம்)

## அமைவிடம்

இமாச்சலப் பிரதேசத்தின் வட பகுதியான சம்பா மாவட்டத்தில் இநாகர் அமைந்துள்ளது இந்நகரைச் சுற்றிலும் ஐந்து மலைகள் அமைந்துள்ளன. இமய மலைகளின் மேற்கு எல்லையாக உள்ள பனிமூடிய மலையாகிய தௌலாதர் மலையில் இதன் அமைவிடம் உள்ளது. கடல் மட்டத்திலிருந்து 6,000- முதல் 9,000 அடி வரை (2,700 மீ.) உயரத்தில் அமைந்துள்ளது.
# டல்ஹவுசி (நகரம்)

## கால நிலை

குளிர் காலத்தில் மிகவும் பனி சூழ்ந்து காணப்படும் ஜூன் முதல் செப்டம்பர் வரையிலான மழைக்காலத்தில் இடியுடன் கூடிய மழைப்பொழிவு இருக்கும். மே முதல் ஜூலை வரையில் காலையும் நன்பகலிலும் மித வெப்பமும் மாலையில் குளிரும் மற்றும் இரவுகளில் கடுங்குளிரும் காணப்படும். குளிர்காலங்களில் மழை பொழிவுடன் கருங்குளிர் நிலவும். அதனால் டிசம்பர், ஜனவரி மாதங்களில் பனிப்பொழிவுகள் இருக்கும். இக்காலநிலை காரணமாகவே இந்நகரம் புகழ்பெற்றுள்ளது. கோடைக்காலத்தில் அதாவது மே முதல் செப்டம்பர் வரையான காலம் இங்கு சுற்றுலா செல்ல ஏற்ற காலமாகும்.
# டல்ஹவுசி (நகரம்)

## குறிப்பிடத்தக்க இடங்கள்

டல்ஹவுசியில் சுற்றுலாப் பயணிகள் காணத்தக்க இடங்கள் பல உள்ளன. அவற்றில் ஒன்று ஆலா. இது ஒரு உருளைக்கிழங்கு தோட்டமாகும். இது மனதைக் கவரும் இடமாகும். மற்றொரு இடம் கரேலனு. இது இங்குள்ள குணமாக்கும் நீரால் புகழ்பெற்ற இடமாகும். மற்றொரு பிரபலமான இடம் Karelanu பகுதியில் உள்ளது. அதன் விலைமதிப்பற்ற தண்ணீர் பிரபலமானது. சுபாஷ் சந்திர போஸ் காச நோயால் பாதிக்கப்பட்டிருந்த போது அவர் இங்குள்ள நீரைத் தொடர்ந்து குடித்து வந்ததால் குணமானார் எனக் கூறப்படுகிறது.
# டல்ஹவுசி (நகரம்)

## கலையும் பண்பாடும்

இஸ்காட்டிய மற்றும் விக்டோரிய கலை நுணுக்கங்களுடன் கூடைய பல்வேறு கட்டிடங்கள் இந்நகரத்தில் அமைக்கப்பட்டுள்ள பண்டைய சம்பா இராச்சியத்தில் டல்ஹவுசி ஒரு நுழைவாயில் நகரமாக இருந்தது. தற்போதுஇந்தியாவின் இமாச்சலப்பிரதேச மாநிலத்தின் ஒரு பகுதியாக, சம்பா மாவட்டமாக விளங்குகிறது.
நீண்ட காலமாக அதாவது கி.பி ஆறாம் நூற்றாண்டில் இருந்து வரும் பண்டைய இந்து மதத்தின் கலாச்சார அடையாளங்களான கலைகள், கோயில்கள், மற்றும் கைவினை பொருட்கள் போன்றவை பாதுகாக்கப்பட்டு வரும் களஞ்சியமாகவும் கலாச்சார மையமாகவும் சம்பா மலைப்பகுதி விளங்குகிறது. இங்குள்ள பார்மௌர் எனப்படும் இடம் பண்டைய கட்டி(Gaddi)மற்றும் குஜ்ஜார்(Gurjar) பழங்குடியின மக்களின் தலைநகரமாக விளங்கியது. கி. பி. ஏழாம் நூற்றாண்டு முதல் பத்தாம் நூற்றாண்டு வரை அமைக்கப்பட்ட 84 பழங்காலக் கோயில்கள் இன்றும் இங்கு காணப்படுகின்றன.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - ஆடைகள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **ஆடைகள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| ஆடைகள் |  |  |  |
| --- | --- | --- | --- |
| align=1 | உருமால் | பாரசீகம் |  |
| align=2 | குடித்துணி | பாரசீகம் |  |
| align=3 | குல்லாய் | பாரசீகம் |  |
| align=4 | சரிகை | பாரசீகம் |  |
| align=5 | சகலாத்து | பாரசீகம் |  |
| align=6 | சால்வை | பாரசீகம் |  |
| align=7 | தாவணசி | பாரசீகம் |  |
| align=8 | மல் | பாரசீகம் |  |
| align=9 | லுங்கி | பாரசீகம் |  |
| align=10 | கதர் | இந்தி |  |
| align=11 | டோரியா | இந்தி |  |
| align=12 | துப்பட்டி | இந்தி |  |
| align=13 | தோத்தி | இந்தி |  |
| align=14 | தொப்பி | இந்தி |  |
| align=15 | பாகை | இந்தி |  |
| align=16 | புட்டா | இந்தி |  |
| align=17 | நாடா | இந்தி |  |
| align=18 | முண்டாசு | இந்தி |  |
| align=19 | லங்கோடு | இந்தி |  |
| align=20 | ஜோடு | இந்தி |  |
| align=21 | கமிசு | அரபி |  |
| align=22 | சிராய் | அரபி |  |
| align=23 | நிசார் | அரபி |  |
| align=24 | மகமல் | அரபி |  |
| align=25 | ஜிப்பா | அரபி |  |
| align=26 | பனியன் | அரபி |  |
| align=27 | சொக்காய் | தெலுங்கு |  |
| align=28 | சப்பாத்து | போர்த்துக்கீசியம் |  |
| align=29 | துவாலை | போர்த்துக்கீசியம் |  |
| align=30 | சாரி | சமஸ்கிருதம் |  |
| align=31 | நோரியல் | மலையாளம் |  |
| align=32 | ஜாக்கட்டு | ஆங்கிலம் |  |
| align=33 | டிராயர் | ஆங்கிலம் |  |
| align=34 | பாடி | ஆங்கிலம் |  |
| align=35 | சூட்டு | ஆங்கிலம் |  |
| align=36 | ஷர்ட் | ஆங்கிலம் |  |
| align=37 | கோர்ட்டு | ஆங்கிலம் |  |
| align=38 | காலர் | ஆங்கிலம் |  |
| align=39 | டை | ஆங்கிலம் |  |
| align=40 | பாக்கெட் | ஆங்கிலம் |  |
| align=41 | பித்தான் | ஆங்கிலம் |  |
| align=42 | பிளானல் | ஆங்கிலம் |  |
| align=43 | பெல்டு | ஆங்கிலம் |  |
| align=44 | பூட்சு | ஆங்கிலம் | } |  
(தமிழில் ஆடைகள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - ஆடைகள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 171-172
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - உண்பொருள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **உண்பொருள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| உண்பொருள் |  |  |  |
| --- | --- | --- | --- |
| align=1 | அல்வா | அரபு |  |
| align=2 | ஜிலேபி | அரபு |  |
| align=3 | மசாலா | அரபு |  |
| align=4 | முரப்பா | அரபு |  |
| align=5 | மைசூர்பாகு | அரபு |  |
| align=6 | கிச்சடி | இந்தி |  |
| align=7 | கீர் | இந்தி |  |
| align=8 | கேசரி | இந்தி |  |
| align=9 | கோவா | இந்தி |  |
| align=10 | கொத்சு | இந்தி |  |
| align=11 | லட்டு | இந்தி |  |
| align=12 | பக்கோடா | இந்தி |  |
| align=13 | பஜ்ஜி | இந்தி |  |
| align=14 | பூரி | இந்தி |  |
| align=15 | பேணி | இந்தி |  |
| align=16 | பேடா | இந்தி |  |
| align=17 | மிட்டாய் | இந்தி |  |
| align=18 | ரவை | இந்தி |  |
| align=19 | ரொட்டி | இந்தி |  |
| align=20 | சப்பாத்தி | பாரசீகம் |  |
| align=21 | பர்பி | பாரசீகம் |  |
| align=22 | பாதாம் | பாரசீகம் |  |
| align=23 | பூந்தி | பாரசீகம் |  |
| align=24 | புலாவ் | பாரசீகம் |  |
| align=25 | மைதா | பாரசீகம் |  |
| align=26 | சாம்பார் | மராட்டியம் |  |
| align=27 | சேமியா | மராட்டியம் |  |
| align=28 | கோசுமரி | மராட்டியம் |  |
| align=29 | டாங்கர் | மராட்டியம் |  |
| align=30 | பட்டாணி | மராட்டியம் |  |
| align=31 | பாத்து | மராட்டியம் |  |
| align=32 | தோசை | போர்த்துக்கீசியம் |  |
| align=33 | கருவாடு | போர்த்துக்கீசியம் |  |
| align=34 | ஐஸ்கிரீம் | ஆங்கிலம் |  |
| align=35 | கேக்கு | ஆங்கிலம் |  |
| align=36 | சாக்லட்டு | ஆங்கிலம் |  |
| align=37 | பப்பிரமெண்டு | ஆங்கிலம் |  |
| align=38 | பிஸ்கொத்து | ஆங்கிலம் |  |
| align=39 | டோஸ்ட்டு | ஆங்கிலம் |  |
| align=40 | ஆரஞ்சு | ஆங்கிலம் |  |
| align=41 | ஆப்பிள் | ஆங்கிலம் |  |
| align=42 | சப்போட்டா | ஆங்கிலம் |  |
| align=43 | தம்பட்டம் | ஆங்கிலம் |  |
| align=44 | பேரிக்காய் | ஆங்கிலம் |  |
| align=45 | ஒயின் | ஆங்கிலம் |  |
| align=46 | ஓவல் | ஆங்கிலம் |  |
| align=47 | கலர் | ஆங்கிலம் |  |
| align=48 | காபி | ஆங்கிலம் |  |
| align=49 | கொக்கோ | ஆங்கிலம் |  |
| align=50 | சாலட் | ஆங்கிலம் |  |
| align=51 | பிராந்தி | ஆங்கிலம் |  |
| align=52 | லெமனேட்டு | ஆங்கிலம் |  |
| align=53 | பப்பளிமாசு | மலேயம் |  |
| align=54 | மங்குஸ்தான் | மலேயம் |  |
| align=55 | ஆல்பக்கடா | பாரசீகம் |  |
| align=56 | எலுமிச்சை | அரபு |  |
| align=57 | சர்பத்து | அரபு |  |
| align=58 | சாயா | சீனம் |  |
| align=59 | கொய்யா | பிரேசில் | } |  
(தமிழில் உண்பொருள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - உண்பொருள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 173-174
# டல்ஹவுசி பிரபு

**ஜேம்ஸ் ஆண்ட்ரூ பி ரௌன்-ராம்சே** என்ற இயற்பெயர் கொண்ட **டல்ஹவுசி பிரபு** (James Andrew Broun-Ramsay, 1st Marquess of Dalhousie: 22 ஏப்ரல் 1812–19 டிசம்பர் 1860), ராம்சே பிரபு எனவும் ஏர்ல் ஆப் டல்ஹவுசி எனவும் அழைக்கப்பட்ட ஒரு இசுக்காட்லாந்தியர் ஆவார். இவர் பிரித்தானிய இந்தியாவின் காலனித்துவ நிர்வாகியாவார். டல்ஹவுசி 1848 இலிருந்து 1856 வரை இந்தியாவின் இந்தியத் தலைமை ஆளுநராகப் பணியாற்றினார். கிழக்கிந்தியக் கம்பெனியின் விதிகளுக்குப் புறம்பாக இந்தியாவில் நிர்வாகம் செய்து ஆங்கிலேய ஆட்சியை விரிவு செய்தவராவார். இவரது நிர்வாகத் திறமை, இவருக்குப் பின் இந்தியாவை ஆண்ட ஆளுநர்களுக்கு ஒரு வழிகாட்டியாய் அமைந்தது.
# டல்ஹவுசி பிரபு

## அவகாசியிலிக் கொள்கை

இவர் அறிமுகப்படுத்திய அவகாசியிலிக் கொள்கையின் படி, ஆண் வாரிசு இன்றி இறந்த இந்திய இந்திய சுதேச மன்னர்களின் இராச்சியங்கள், கிழக்கிந்தியக் கம்பெனியின் நேரடி ஆட்சியில் இணைக்கப்ப்பட்டது. அவ்வாறு இணைக்கப்பட்ட இராச்சியங்களில் தஞ்சாவூர் மராத்திய அரசு ஒன்றாகும்.
# டல்ஹவுசி பிரபு

## இதனையும் காண்க

- இந்திய மன்னராட்சி அரசுகளின் பட்டியல்  
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# இலங்கை தேர்வுத் துடுப்பாட்டக்காரர்கள் பட்டியல்
# இந்தியத் தேர்வுத் துடுப்பாட்டக்காரர்கள் பட்டியல்

**இந்தியத் தேர்வுத் துடுப்பாட்டக்காரர்கள் பட்டியல்** தேர்வுத் துடுப்பாட்டப் போட்டியில் வெற்றி பெற்ற எண்ணிக்கையின் அடிப்படையில் வரிசைப்படுத்தப்பட்டுள்ளது.  
இப்பட்டியலில் இந்திய ஆத்திரேலியா 2011-2012 தேர்வுத் துடுப்பாட்டம் வரையான போட்டிகள் கணக்கில் கொள்ளப்பட்டுள்ளன.
# இந்தியத் தேர்வுத் துடுப்பாட்டக்காரர்கள் பட்டியல்

## விளையாட்டு வீரர்கள்
| நாரி கான்ட்ராக்டர் | 1960–1961 | 12 | 2 | 2 | 8 | 16.66 |  |  |  |  |  |  |  |  |
| மன்சூர் அலி கான் படோடி | 1961–1974 | 40 | 9 | 19 | 12 | 22.5 |  |  |  |  |  |  |  |  |
| சந்து போர்டே | 1967 | 1 | 0 | 1 | 0 | 0 |  |  |  |  |  |  |  |  |
| அஜித் வாடேகர் | 1970–1974 | 16 | 4 | 4 | 8 | 25 |  |  |  |  |  |  |  |  |
| சீனிவாசராகவன் வெங்கடராகவன் | 1974–1979 | 5 | 0 | 2 | 3 | 0 |  |  |  |  |  |  |  |  |
| சுனில் காவஸ்கர் | 1975–1984 | 47 | 9 | 8 | 30 | 19.14 |  |  |  |  |  |  |  |  |
| பிசன் சிங் பேடி | 1975–1978 | 22 | 6 | 11 | 5 | 27.27 |  |  |  |  |  |  |  |  |
| குண்டப்பா விசுவநாத் | 1979 | 2 | 0 | 1 | 1 | 0 |  |  |  |  |  |  |  |  |
| கபில்தேவ் | 1982–1986 | 34 | 4 | 7 | 23 | 11.7 |  |  |  |  |  |  |  |  |
| திலீப் வெங்சர்கார் | 1987–1988 | 10 | 2 | 5 | 3 | 20 |  |  |  |  |  |  |  |  |
| ரவி சாஸ்திரி | 1987 | 1 | 1 | 0 | 0 | 100 |  |  |  |  |  |  |  |  |
| கிருஷ்ணமாச்சாரி ஸ்ரீகாந்த் | 1989 | 4 | 0 | 0 | 4 | 0 |  |  |  |  |  |  |  |  |
| முகமது அசாருதீன் | 1989–1998 | 47 | 14 | 14 | 19 | 29.78 |  |  |  |  |  |  |  |  |
| சச்சின் டெண்டுல்கர் | 1996–1999 | 25 | 4 | 9 | 12 | 16 |  |  |  |  |  |  |  |  |
| சௌரவ் கங்குலி | 2000–2005 | 49 | 21 | 13 | 15 | 42.85 |  |  |  |  |  |  |  |  |
| ராகுல் திராவிட் | 2003–2007 | 25 | 8 | 6 | 11 | 32 |  |  |  |  |  |  |  |  |
| வீரேந்தர் சேவாக் | 2005–2012 | 4 | 2 | 1 | 1 | 50 |  |  |  |  |  |  |  |  |
| அனில் கும்ப்ளே | 2007–2008 | 14 | 3 | 5 | 6 | 21.42 |  |  |  |  |  |  |  |  |
| மகேந்திர சிங் தோனி | 2008-2014 | 60 | 27 | 18 | 15 | 45.76 |  |  |  |  |  |  |  |  |
| விராட் கோலி | 2015–தற்போதுவரை | 56 | 33 | 13 | 10 | 58.92 |  |  |  |  |  |  |  |  |
| அஜின்கியா ரகானே | 2017–தற்போதுவரை | 4 | 3 | 0 | 1 | 75.00 |  |  |  |  |  |  |  |  |
| - | **மொத்தம்** | **545** | **158** | **168** | **219** | **28.99** |  |  |  |  |  |  |  |  |
| ''மூலம்: Cricinfo | } |  |  |  |  |  |  |  |  |  |  |  |  |  |
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - கட்டடப் பொருள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **கட்டடப் பொருள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| கட்டடப் பொருள் |  |  |  |
| --- | --- | --- | --- |
| align=1 | ஆர்ச்சு | ஆங்கிலம் | வட்ட வளைவு |
| align=2 | கர்டர் | ஆங்கிலம் |  |
| align=3 | காம்பரா | ஆங்கிலம் | அறை |
| align=4 | காம்பவுண்டு | ஆங்கிலம் | வளாகம், மதில் |
| align=5 | கேட்டு | ஆங்கிலம் | படலை |
| align=6 | செட்டு | ஆங்கிலம் | அமைப்பு |
| align=7 | பங்களா | ஆங்கிலம் | தனியில்லம் |
| align=8 | தார்சா | ஆங்கிலம் |  |
| align=9 | கோரி | பாரசீகம் |  |
| align=10 | ஜன்னல் | போர்த்துக்கீசியம் | சாளரம் |
| align=11 | வராந்தா | போர்த்துக்கீசியம் | திண்ணை |
| align=12 | குசினி | போர்த்துக்கீசியம் | அடுக்களை, சமையலறை, ஆக்கூடு |
| align=13 | கிராதி | போர்த்துக்கீசியம் |  |
| align=14 | கக்கூசு | டச்சு | கழிப்பறை, கழிவறை |
| align=15 | காடிகானா | இந்தி | வண்டித் தரிப்பிடம் |
| align=16 | பாலம் | இந்தி | அணை |
| align=17 | மால் | அரபு | } |  
(தமிழில் கட்டடப் பொருள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - கட்டடப் பொருள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 174-175.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - அறையுறை

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **அறையுறை** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| அறையுறை |  |  |  |
| --- | --- | --- | --- |
| align=1 | அலமாரி | போர்த்துக்கீசியம் |  |
| align=2 | மேஜை | போர்த்துக்கீசியம் |  |
| align=3 | ஈசி சேர் | ஆங்கிலம் |  |
| align=4 | சோபா | ஆங்கிலம் |  |
| align=5 | டீப்பாய் | ஆங்கிலம் |  |
| align=6 | பீரோ | ஆங்கிலம் |  |
| align=7 | பெஞ்சு | ஆங்கிலம் |  |
| align=8 | குரிச்சி | அரபு |  |
| align=9 | பங்கா | இந்தி | } |  
(தமிழில் அறையுறை எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - அறையுறை

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 175.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - பயன்பொருள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **பயன்பொருள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| பயன்பொருள் |  |  |  |
| --- | --- | --- | --- |
| align=1 | குண்டாக் | மராட்டியம் |  |
| align=2 | கெண்டி | மராட்டியம் |  |
| align=3 | கூஜா | அரபு |  |
| align=4 | கோப்பை | ஆங்கிலம் |  |
| align=5 | தம்ளர் | ஆங்கிலம் |  |
| align=6 | கெட்டில் | ஆங்கிலம் |  |
| align=7 | பீங்கான் | சீனம் |  |
| align=8 | லோட்டா | சீனம் |  |
| align=9 | அண்டா | இந்தி |  |
| align=10 | வாளி | இந்தி |  |
| align=11 | தேக்சா | இந்தி | } |  
(தமிழில் பயன்பொருள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - பயன்பொருள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 174-175.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - கூலங்கள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **கூலங்கள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| கூலங்கள் |  |  |  |
| --- | --- | --- | --- |
| align=1 | அரிக்கன் | ஆங்கிலம் |  |
| align=2 | ஆரொட்டி | ஆங்கிலம் |  |
| align=3 | ஆக்கர் | ஆங்கிலம் |  |
| align=4 | இசுக்போல் | ஆங்கிலம் |  |
| align=5 | இஞ்சின் | ஆங்கிலம் |  |
| align=6 | ஊக்கு | ஆங்கிலம் |  |
| align=7 | சிமிட்டி | ஆங்கிலம் |  |
| align=8 | சிலேட்டு | ஆங்கிலம் |  |
| align=9 | பம்பு | ஆங்கிலம் |  |
| align=10 | பாட்டில் | ஆங்கிலம் |  |
| align=11 | பல்பு | ஆங்கிலம் |  |
| align=12 | பிக்காசு | ஆங்கிலம் |  |
| align=13 | புனல் | ஆங்கிலம் |  |
| align=14 | மிஷின் | ஆங்கிலம் |  |
| align=15 | மில் | ஆங்கிலம் |  |
| align=16 | மீட்டர் | ஆங்கிலம் |  |
| align=17 | நட்டு | ஆங்கிலம் |  |
| align=18 | லஸ்தர் | ஆங்கிலம் |  |
| align=19 | லாந்தர் | ஆங்கிலம் |  |
| align=20 | ராட்டு | ஆங்கிலம் |  |
| align=21 | வாட்சு | ஆங்கிலம் |  |
| align=22 | ஜாக்கி | ஆங்கிலம் |  |
| align=23 | கப்பி | அரபு |  |
| align=24 | கித்தான் | அரபு |  |
| align=25 | கில் (கீர்) | அரபு |  |
| align=26 | கோலி | பாரசீகம் |  |
| align=27 | படுதா | பாரசீகம் |  |
| align=28 | குப்பி | இந்தி |  |
| align=29 | கொப்பரை | இந்தி |  |
| align=30 | ஜமுக்காளம் | இந்தி |  |
| align=31 | டப்பா | இந்தி |  |
| align=32 | டப்பி | இந்தி |  |
| align=33 | சாக்கு | டச்சு |  |
| align=34 | சாவி | போர்த்துக்கீசியம் |  |
| align=35 | சாடி | போர்த்துக்கீசியம் |  |
| align=36 | பீப்பாய் | போர்த்துக்கீசியம் | } |  
(தமிழில் கூலங்கள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - கூலங்கள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 175-176
# கதர் கட்சி

**கதர் இயக்கம்** அல்லது **கதர் கட்சி** (*Ghadar Party*, தேவநாகரி: *ग़दर पार्टी*, நாட்டலீக்கு: *غدر پارٹی*, பஞ்சாபி: ਗ਼ਦਰ ਪਾਰਟੀ) அமெரிக்கா, கனடா ஆகிய நாடுகளில் வாழ்ந்த பஞ்சாபி இந்தியர்களால் உருவாக்கப்பட்ட இயக்கமாகும். இவ்வியக்கம் அமைதிப்பெருங்கடற்பகுதியில் பணியாற்றிய இந்தியர்களால் தொடங்கப்பட்டது. மியான்மர், சிங்கப்பூர், மலேசியா, சப்பான், ஆப்கானித்தான், செருமனி, இங்கிலாந்து, கனடா, அமெரிக்கா உள்ளிட்ட பல்வேறு நாடுகளில் வாழ்ந்து வந்த இந்தியர்கள் அங்கிருந்தபடியே பிரித்தானியருக்கு எதிரான விடுதலைப் போராட்டத்தில் ஈடுபட்டனர். இந்திய நாட்டின் விடுதலைக்கு உதவிடும் நோக்கில் பல அமைப்புகளை உருவாக்கினர். அவற்றில் ஒன்று கதர் இயக்கமாகும். லாலா ஹர்தயாள், ராஷ் பிஹாரி போஸ் (இந்தியத் தேசப் படையை நிறுவியவர்), சசீந்திர சன்யால், கணேஷ் பிங்களே, சோகன் சிங் வாக்னா, தோஹி கர்த்தார் சிங் ஆகியோர் இந்திய விடுதலைக்காக வெளியிலிருந்து உதவும் பொருட்டு இவ்வமைப்பைத் தொடங்கினர்.
# கதர் கட்சி

## கதர் இயக்கமும் ஆங்கிலேயரும்

செப்டெம்பர், 1914இல் 400 கதர் வீரர்களைச் சுமந்துகொண்டு கோம்காதா மாரு என்ற கப்பல் கொல்கத்தாத் துறைமுகம் வந்தது. அங்கு வெள்ளையப் படைகளுக்கும் கதர் வீரர்களுக்கும் இடையே கடும் போர் மூண்டது. இதில் கதர் வீரர்கள் வீரமரணம் எய்தினர். சிலரே தப்பித்தனர். இதனால் கதர் இயக்கம் சளைத்துவிடவில்லை. பெப்ரவரி 21, 1915ஆம் திகதி பிரித்தானிய ஆட்சிக்கு எதிரான கிளர்ச்சியை துவக்குவதற்கு நாள் குறித்து அதற்கான மறைமுக நடவடிக்கைகளில் ஈடுபட்டது. ஏராளமான நிதி திரட்டி ஆயுதங்களை வாங்கிக் குவித்த கதர் இயக்கம், தெற்காசிய நாடுகளின் படைகளில் இருந்த இந்தியப் படை வீரர்களையும் பிரித்தானிய அரசிற்கு எதிராகக் கிளர்ச்சி செய்யுமாறு தூண்டியது.
# கதர் கட்சி

## சதிவழக்குகள்

கதர் இயக்கத்தில் ஊடுருவியிருந்த பிரித்தானிய ஒற்றர்களால் இத்திட்டம் காலனிய அரசுக்குத் தெரிந்து விட்டது. அதன் மறைமுகத் திட்டங்களை கிர்பால் சிங் என்பவர் வெள்ளையர் அரசிடம் தெரிவித்தார். உடனடியாக முக்கியத் திட்டத்தலைவர்கள் பலர் கைது செய்யப்பட்டதால் இக்கலகம் நிகழ்வது தவிர்க்கப்பட்டது. எனினும் ஆங்காங்கே கலகங்களும் புரட்சிகளும் மூண்டன. அவை காலனிய அரசால் அடக்கப்பட்டன. லாகூர் சதி வழக்கு, இந்து-ஜெர்மானிய சதி வழக்கு ஆகிய வழக்குகள் தொடரப்பட்டன. இதன் விளைவாக காலனிய அரசின் இந்தியக் கொள்கைகளில் நிறைய மாற்றங்கள் ஏற்பட்டன.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - கவின்பொருள்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **கவின்பொருள்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| கவின்பொருள் |  |  |  |
| --- | --- | --- | --- |
| align=1 | அம்பர் | அரபு |  |
| align=2 | அத்தர் | அரபு |  |
| align=3 | உக்கா | அரபு |  |
| align=4 | ஊதுபத்தி | அரபு |  |
| align=5 | சவ்வாது | அரபு |  |
| align=6 | சாலாமிசிரி | அரபு |  |
| align=7 | அபின் | பாரசீகம் |  |
| align=8 | கசகசா | பாரசீகம் |  |
| align=9 | ரவேஸ் | பாரசீகம் |  |
| align=10 | ரெக்கு | பாரசீகம் |  |
| align=11 | கஞ்சா | இந்தி |  |
| align=12 | சோப்பு | ஆங்கிலம் |  |
| align=11 | சிகரட்டு | ஆங்கிலம் |  |
| align=11 | சாம்பிராணி | மலேயம் | } |  
(தமிழில் கவின்பொருள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - கவின்பொருள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 176-177.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - போக்குவரத்து

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **போக்குவரவு** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| போக்குவரவு/போக்குவரத்து |  |  |  |  |
| --- | --- | --- | --- | --- |
| align=1 | ஏரோப்ளேன் | ஆங்கிலம் | வானூர்தி/விண்ணுந்து/விமானம்(உயரத்தில்(வி) நிலைபெறும் தன்மை கொண்டது(மானம்)) |  |
| align=2 | கார் | ஆங்கிலம் | தானுந்து/சீருந்து/மகிழுந்து |  |
| align=3 | ரயில் | ஆங்கிலம் | தொடருந்து/புகைவண்டி/தொடர்வண்டி |  |
| align=4 | கோச்சு | ஆங்கிலம் |  |  |
| align=5 | சாரட்டு | ஆங்கிலம் |  |  |
| align=6 | சைக்கிள் | ஆங்கிலம் | மிதிவண்டி/ஈருருளி |  |
| align=7 | டக்கு | ஆங்கிலம் |  |  |
| align=8 | டிராம் | ஆங்கிலம் | தண்டூர்தி |  |
| align=9 | மோட்டார் | ஆங்கிலம் |  |  |
| align=10 | பஸ் | ஆங்கிலம் | பேருந்து |  |
| align=11 | பீட்டன் | ஆங்கிலம் |  |  |
| align=12 | லாரி | ஆங்கிலம் | சுமையுந்து | } |  
(தமிழில் போக்குவரவு எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - போக்குவரத்து

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 176-177.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - தகவல் தொடர்பு

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **தகவல் தொடர்பு** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| தகவல் தொடர்பு |  |  |  |  |
| --- | --- | --- | --- | --- |
| align=1 | இன்சூர் | ஆங்கிலம் | காப்புறுதி செய் |  |
| align=2 | கவர் | ஆங்கிலம் | உறை |  |
| align=3 | கார்டு | ஆங்கிலம் | அட்டை |  |
| align=4 | போஸ்டாபீசு | ஆங்கிலம் | அஞ்சலகம் (அஞ்சல் அலுவலகம்) |  |
| align=5 | மணியார்டர் | ஆங்கிலம் | காசுக் கட்டளை |  |
| align=6 | ரிஜிஸ்தர் | ஆங்கிலம் | பதிவு |  |
| align=7 | லேபிள் | ஆங்கிலம் | பெயர்ச்சீட்டு |  |
| align=8 | லெட்டர் | ஆங்கிலம் | மடல் |  |
| align=9 | ஜட்கா | இந்தி |  |  |
| align=10 | சப்பரம் | இந்தி |  |  |
| align=11 | டோலி | இந்தி |  |  |
| align=12 | ரேக்ளா | இந்தி |  |  |
| align=13 | தபால் | இந்தி | அஞ்சல் |  |
| align=14 | லக்கோடா | இந்தி |  |  |
| align=15 | மேனா | பாரசீகம் |  |  |
| align=16 | கடுதாசி | அரபு | தாள் |  |
| align=17 | ரிக்ஷா | ஜப்பான் | இழுவண்டி | } |  
(தமிழிற் தகவல் தொடர்பு எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)  
***குறிப்பு:** ஆங்கிலத்தில் மணியார்டர் எனப்படும் சொல்லுக்கு சரியான தமிழ்ச் சொல் காசுக்கட்டளை என்று சேர்க்கப்பட்டுள்ளது. தமிழ்நாட்டில் பணவிடை எனும் பெயரில் தமிழாக்கம் செய்யப்பட்டுள்ளது.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - தகவல் தொடர்பு

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 177-178.
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - வாணிகம்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் **வாணிகம்** எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.  
| வாணிகம் |  |  |  |
| --- | --- | --- | --- |
| align=1 | அட்வான்சு | ஆங்கிலம் |  |
| align=2 | ஆண்டிமாண்டு | ஆங்கிலம் |  |
| align=3 | காண்டிராக்டு | ஆங்கிலம் |  |
| align=4 | டெண்டர் | ஆங்கிலம் |  |
| align=5 | டிப்பாசிட்டு | ஆங்கிலம் |  |
| align=6 | பண்டு | ஆங்கிலம் |  |
| align=7 | மார்க்கட்டு | ஆங்கிலம் |  |
| align=8 | வங்கி | ஆங்கிலம் |  |
| align=9 | அட்டவணை | மராட்டியம் |  |
| align=10 | உண்டியல் | இந்தி |  |
| align=11 | சவுக்கார் | இந்தி |  |
| align=12 | செலாவணி | இந்தி |  |
| align=13 | சிட்டை | இந்தி |  |
| align=14 | துபாஷ் | இந்தி |  |
| align=15 | பட்டியல் | இந்தி |  |
| align=16 | வட்டம் | இந்தி |  |
| align=17 | லாலா | இந்தி |  |
| align=18 | லேவாதேவி | இந்தி |  |
| align=19 | கசர் | அரபு |  |
| align=20 | கசாப்பு | அரபு |  |
| align=21 | கரார் | அரபு |  |
| align=22 | குசில் | அரபு |  |
| align=23 | சிராப்பு | அரபு |  |
| align=24 | தினுசு | அரபு |  |
| align=25 | தினுசுவாரி | அரபு, பாரசீகம் |  |
| align=26 | மகமை | அரபு |  |
| align=27 | மௌசு | அரபு |  |
| align=28 | ரகம் | அரபு |  |
| align=29 | கிட்டங்கி | மலேயம் |  |
| align=30 | சந்தா | பாரசீகம் |  |
| align=31 | தராசு | பாரசீகம் |  |
| align=32 | பசார் | பாரசீகம் |  |
| align=33 | மேஸ்திரி | போர்த்துக்கீசியம் |  |
| align=33 | நிரக்கு | போர்த்துக்கீசியம் | } |  
(தமிழில் வாணிகம் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - வாணிகம்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 178-179.
# மலச்சிக்கல்

**மலச்சிக்கல்** (Constipation; costiveness) **வலிமலக்கழிப்பு** (dyschezia). இது, மனிதனுக்கு ஏற்படும் ஓர் உடல் உபாதை ஆகும். உட்கொள்ளும் உணவானது சில காரணங்களால் மலக்குடலில் தங்கிவிடுவதால் மலம் கழிக்கும் போது, மலம் வெளியேறுவதில் சிக்கல் ஏற்படுகிறது. வலியுடன் மலங்கழிப்பதற்கு மலச்சிக்கலே பொதுவானக் காரணமாக அமைகிறது. கடும் மலச்சிக்கல், நோய்முதலறியா மலச்சிக்கல் (obstipation) (மலம், வாயு (குசு) வெளியேற்ற முடியாத நிலை) மற்றும் மலக்கட்டு (fecal impaction) ஆகியவற்றை உள்ளடக்கியதாகும்.  
மலச்சிக்கல் சாதாரணமாகக் காணப்படும் ஒன்றாகும்; பொதுவான மக்கள்தொகையில் மலச்சிக்கலின் விழுப்பாடு (நிகழ்வு) 2-30 சதவிகிதம் உள்ளது.  
மலச்சிக்கல் பல்வேறு காரணங்களைக் கொண்ட அறிகுறியாகும். இக்காரணங்கள் இருவகைப்படும்: தடுக்கப்பட்ட மலங்கழித்தல் மற்றும் பெருங்குடல் மெதுவாக மலம் கடத்துவது [பெருங்குடல் குறையசைவு (hypomobility)]. மூன்றாம் நிலை பரிந்துரைக்கப்பட்ட மருத்துவமனைகளில் ஏறத்தாழ ஐம்பது சதவிகித நோயாளிகளை மலச்சிக்கலுக்கு மதிப்பீடு செய்ததில் தடுக்கப்பட்ட மலங்கழித்தல் முக்கிய காரணமாக இருப்பதுக் கண்டறியப்பட்டது..  
நாள்பட்ட மலச்சிக்கலைக் கண்டறிவதற்கு ரோம்-III கட்டளை விதிகள் பரவலாக உபயோகப்படுத்தப்படுகின்றன. இவ்விதிகள், நாள்பட்ட மலச்சிக்கல் செயற்பாடுகளை, தீவிரமற்ற நேர்வுகளிலிருந்து வேறுபடுத்தி அறிய உதவுகின்றது.
# மலச்சிக்கல்

### குழந்தைகளில் மலச்சிக்கல்

சாதாரணமாகக் குழந்தைகளில் மலச்சிக்கல் மூன்று வெவ்வேறான காலகட்டங்களில் நிகழ்கிறது: குழந்தை உணவு (infant formula) அல்லது பதப்படுத்தப்பட்ட உணவு ஆரம்பித்த பிறகு (மழலையராக உள்ளபோது), நடைக்குழந்தை பருவத்தில் கழிவறைப் பயிற்சியின்போது, மழலையர் பள்ளியில் சேர்ந்து பள்ளி செல்லும்போது.  
குழந்தை பிறந்தவுடன், பெரும்பாலான மழலையர் ஒரு நாளைக்கு நான்கிலிருந்து ஐந்துமுறை மிருதுவாக, தண்ணீர்போல் மலங்கழிப்பார்கள். பொதுவாக, தாய்ப்பால் குடிக்கும் குழந்தைகள், குழந்தை உணவு உட்கொள்ளும் குழந்தைகளைக் காட்டிலும் அதிகமாக மலங்கழிப்பார்கள். சில தாய்ப்பால் குடிக்கும் குழந்தைகள், பால் குடிக்கும் ஒவ்வொரு தடவையும், மற்ற குழந்தைகள் இரண்டு-மூன்று நாட்களுக்கு ஒரு முறையும் மலங்கழிப்பார்கள். தாய்ப்பால் குடிக்கும் குழந்தைகள் மிக அரிதாக மலச்சிக்கலுக்கு உள்ளாகிறார்கள். சாதாரணமாக நாளொன்றிற்கு, இரண்டு வயதுடையக் குழந்தைகள் ஒன்று-இரண்டு முறையும், நான்கு வயதுடையக் குழந்தைகள் ஒரு முறையும் மலங்கழிப்பார்கள்.
# மலச்சிக்கல்

## காரணங்கள்

மலச்சிக்கலுக்கான காரணங்களை பிறவிக்கோளாறு, முதன்மையானவை, இரண்டாம் தரமானவை என வகைப்படுத்தலாம். பெரியவர்களில் மலச்சிக்கல் ஏற்படுவதற்கு பின்வரும் காரணங்களை குறிப்பிடலாம்: உணவில் நார்ச்சத்து தேவையான அளவு இல்லாமை, தேவையான அளவு திரவங்களை அருந்தாமை, குறைந்த அளவு உடல் உழைப்பு, மருந்துகளை உட்கொள்வதால் ஏற்படும் பக்க-விளைவுகள், தைராய்டு சுரப்புக் குறை, மலக்குடலுக்குறிய புற்றுநோயினால் ஏற்படும் அடைப்பு.  
மருத்துவ விளக்கம் அளிக்க முடியாத மலச்சிக்கலில் ஆண்களைக் காட்டிலும் பெண்களே அதிக அளவு பாதிக்கப்படுகிறார்கள்.
# மலச்சிக்கல்

## காரணங்கள்

### உளவியல் காரணிகள்

மலங்கழிக்காமல் தன்னிச்சையாக தடுத்து நிறுத்துவது மலச்சிக்கலுக்கு பொதுவான காரணமாகும்.
# ராஷ் பிஹாரி போஸ்

**ராஷ் பிஹாரி போஸ்** (Rashbehari Bose,Bengali: রাসবিহারী বসু Rashbihari Boshu:மே 25, 1886 – ஜனவரி 21, 1945) பிரித்தானிய அரசுக்கு எதிராகப் புரட்சி செய்த இந்தியர். இந்திய விடுதலைப் போராட்ட வீரர். வெளிநாட்டில் வாழ்ந்த இந்தியர்கள் இந்திய விடுதலைக்கு உதவும் பொருட்டு தொடங்கிய கதர் கட்சியின் அமைப்பாளர்களில் ஒருவர். இந்திய தேசியப் படையை நிறுவியவர். *ஆசாத் இந்து அரசு* அமைத்து போர்ப்படை நடத்திய நேதாஜி சுபாஷ் சந்திர போஸின் முன்னோடியாவார்
# ராஷ் பிஹாரி போஸ்

## இளமை

ராஷ் பிகாரி போசு 25.05.1886-ல் மேற்கு வங்காளம், பர்த்வான் மாவட்டத்தில், சுபல்தகா கிராமத்தில், அரசு ஊழியர் வினோத் பிகாரி போசின் மகனாகப் பிறந்தார் சந்தன் நகரில் தனது கல்வியை முடித்த ராஷ், இளமையிலேயே புரட்சி இயக்கத்தினருடன் நெருங்கிய தொடர்பு கொண்டிருந்தார். வங்கத்தின் புரட்சி இயல்புக்கேற்ப, ராஷ் பிகாரி போசும் விடுதலைப் போரில் ரகசியமாக இணைந்தார். அரவிந்தர் உள்ளிட்ட புரட்சி இயக்கத்தினருடன் அவருக்கு நெருங்கிய தொடர்பு ஏற்பட்டது.  
குதிராம் போஸ் என்ற புரட்சியாளர் நடத்திய குண்டுவீச்சால் கிங்க்ஸ்போர்ட் என்ற ஆங்கிலேய அதிகாரியின் குடும்ப உறுப்பினர்கள் கொல்லப்பட்டதை அடுத்து, அலிப்பூர் சதி வழக்கு (1908) தொடரப்பட்டது. அதில் அரவிந்தர் கைது செய்யப்பட்டார். ராஷ் பிகாரி போசும் அந்த வழக்கில் தேடப்பட்டார். அதிலிருந்து தப்ப வங்கத்தை விட்டு வெளியேறிய ராஷ், டேராடூனில் வனவியல் ஆய்வு மையத்தில் தலைமை எழுத்தராகச் சேர்ந்து பணி புரிந்தார்.
# ராஷ் பிஹாரி போஸ்

## புரட்சி நடவடிக்கைகள்

25.12.1912-ல் டில்லியில் அன்றைய வைசிராய் ஹார்டிங் பிரபுவின் பதவியேற்பு விழாவை ஒட்டி நிகழ்ந்த அணிவகுப்பில், யானை மீது அம்பாரியில் அமர்ந்து வந்த வைசிராய் மீது வெடிகுண்டு வீசப்பட்டது. அதில் அவர் தப்பினார்; யானையின் மாவுத்தன் கொல்லப்பட்டார். இந்த குண்டுவெடிப்பு தொடர்பாக வசந்த் குமார் பிஸ்வாஸ் உள்ளிட்ட பலர் கைது செய்யப்பட்டனர். ஆனால், குண்டுவீச்சுக்கு மூலகாரணமான புரட்சியாளரைத் தேடியவண்ணம் இருந்தனர். ராஷ் பிகாரி போஸ்தான் இந்த கொலை முயற்சியின் மூலகாரணமாக இருந்தார் என்பதை பிரித்தானியர் அறிய மூன்றாண்டுகள் ஆயின. டில்லியில் குண்டுவீச்சுக்கு காரணமாக இருந்துவிட்டு, இரவு ரயிலிலேயே டேராடூன் திரும்பிய ராஷ், எதுவும் அறியாதவர் போல மறுநாள் பணியில் ஈடுபட்டார். மேலும் வைசிராய் மீது நடத்தப்பட்ட குண்டுவீச்சுக்கு கண்டனம் தெரிவித்து அங்கு அவர் கூட்டமும் நடத்தினார். குண்டுவீச்சில் கைதானவர்களுக்கு ஆயுள் தண்டனை கிடைத்தது. ஆனால், தில்லி சதி வழக்கு என்று குறிப்பிடப்படும் அவ்வழக்கின் முதன்மைக் குற்றவாளியான ராஷ் பிஹாரி போஸை அவரது ஆயுள் மட்டும் பிரிட்டீஷ் போலீசாரால் கைதுசெய்ய முடியவில்லை.
# ராஷ் பிஹாரி போஸ்

## யுகாந்தர் இயக்கம்

புரட்சியாளர் அமரேந்திர சட்டர்ஜியுடன் ஏற்பட்ட நட்பின் விளைவாக யுகாந்தர்(ஜுகாந்தர்) புரட்சி இயக்கத்தின் குழு உறுப்பினர் ஆனார். 1913- ல் யுகாந்தர் இயக்கத்தின் தலைவர் ஜதிந்திர முகர்ஜியுடன் ராஷுக்கு நேரடித் தொடர்பு ஏற்பட்டது. அவரது தலைமைப் பண்பை உணர்ந்த ஜதிந்திர முகர்ஜி, அவருக்கு மேலும் பொறுப்புகளை அளித்து அவரைப் பயிற்றுவித்தார்.  
1914 முதல் 1918 வரை முதல் உலகப் போர் நடைபெற்றது. அதனைப் பயன்படுத்தி, இந்தியாவிலிருந்து ஆங்கிலேயரை விரட்ட புரட்சியாளர்கள் திட்டம் தீட்டினர். ஜெர்மனி, அமெரிக்கா உள்ளிட்ட கடல் கடந்த நாடுகளில் இருந்த தீவிர வலதுசாரிகளின் ஆதரவுடனும், அமெரிக்காவில் இயங்கிய கதர் கட்சி உதவியுடனும், இந்தியாவிலிருந்த ஆங்கிலேயப் படைக்குள் ஊடுருவி தாக்குதல் நடத்த திட்டம் வகுக்கப்பட்டது. இத் திட்டத்தின் மூளையாக ராஷ் செயல்பட்டார்.  
ஆனால், ரகசிய ஒற்றர்கள் உதவியுடன் கதர் புரட்சியை கண்டுகொண்ட ஆங்கிலேய அரசு, புரட்சிக்கு முன்னதாகவே கடும் நடவடிக்கை எடுத்து, ஊடுருவலை நசுக்கியது. நாடு முழுவதும் புரட்சியாளர்கள் பலர் கைது செய்யப்பட்டனர். கடல் கடந்தும் அதன் தாக்கம் இருந்தது. சில இடங்களில் புரட்சியாளர்களின் கலகம் நடந்தாலும், ஆங்கிலேய அரசு பல இடங்களில் கொடூரமான நடவடிக்கைகளால் புரட்சியை அழித்தொழித்தது. இதில் ஈடுபட்ட பல முன்னணி தலைவர்கள் வெளிநாடுகளுக்கு தப்பிச்சென்றனர். ராஷ் பிஹாரி போஸும் ஜப்பானுக்கு தப்பினார்.
# ராஷ் பிஹாரி போஸ்

## ஜப்பான் வாழ்க்கை

ஜப்பான் சென்ற ராஷ் அங்கு அரசியல் அடைக்கலம் பெற்றார். ஜப்பானிலிருந்து ராஷை நாடு கடத்துமாறு பிரித்தானியா ஜப்பான் அரசை வலியுறுத்தி வந்தது. எனவே வெவ்வேறு பெயர்களில் அங்கு அவர் அலைந்து திரிந்தார். அப்போது , ஜப்பானில் செயல்பட்ட ஆசிய வலதுசாரி (பான் ஆசியன்) தீவிரவாதிகளுடன் ராஷுக்கு தொடர்பு ஏற்பட்டது. அவர்களுள் ஒருவரான சொமோ ஐசோ என்பவரது மகளைத் திருமணம் செய்து கொண்டார். அதன்பிறகு (1923) ஜப்பானின் குடியுரிமையாளராக மாறிய ராஷ், பத்திரிகையாளராகவும் எழுத்தாளராகவும் பணிபுரிந்து வந்தார்.  
குடும்ப வாழ்வில் ஈடுபட்டபோதும், ராஷ் பிகாரி போசின் புரட்சி எண்ணம் கனன்றுகொண்டே இருந்தது. ஜப்பானில் இருந்த மற்றொரு விடுதலைவீரரான ஐயப்பன் பிள்ளை மாதவன் நாயருடன் இணைந்து, ஜப்பான் அதிகாரிகளுடன் நெருங்கிய தொடர்பு கொண்டார். இந்திய விடுதலை வீரர்களுக்கு ஜப்பானின் கடல்கடந்த ஆதரவு கிடைக்கச் செய்தார்.
# ராஷ் பிஹாரி போஸ்

## இந்திய சுதந்திர லீக்

மலாயா மற்றும் தாய்லாந்தில் இருந்த இந்திய பொதுமக்களின் பிரதிநிதிகளும், இந்தியப் படை அதிகாரிகளும் ஜப்பானியத் தலைமையுடன் ஒருங்கிணைந்து செயல்படுவதற்காக டோக்கியோவில் ஒரு மாநாடு நடத்தினர் 1942 மார்ச் 28ம் தேதி முதல் 31ம் தேதி வரை இம்மாநாடு நடந்தது. இந்தியா விடுதலைப் போராட்டத்திற்கு கடல்கடந்த ஆதரவு அளிப்பதாக ராஷ் அறிவித்தார். அதன் தொடர்ச்சியாக ‘இந்திய சுதந்திர லீக்’ என்ற அமைப்பு தோற்றுவிக்கப்பட்டது.
# ராஷ் பிஹாரி போஸ்

## இந்திய சுதந்திர லீக்

### மாநாட்டின் தீர்மானங்கள்

- தூரக்கிழக்கு நாடுகளில் 20 லட்சம் இந்தியர்கள் வசிக்கிறார்கள். அவர்களது நலனைப் பேணிப் பாதுகாக்க, இந்திய சுதந்திர லீகை வலுப்படுத்த வேண்டும்.
- அந்த அமைப்பின் ஒட்டுமொத்தக் கண்காணிப்பில், இந்தியப் போர்க் கைதிகளை முக்கியமாகக் கொண்ட இந்திய தேசியப் படையை அமைக்க வேண்டும்.
- அதனை வலுப்படுத்தி, அதற்கு ஓர் உயர்வைக் கொடுப்பதற்காக, சுபாஷ் சந்திர போஸை ஐரோப்பாவிலிருந்து வரவழைத்து அதற்குத் தலைமை தாங்கச் செய்ய வேண்டும்.
- ஒருங்கிணைத்துச் செயல்படுவதற்காக பாங்காக்கில் ஒரு மாநாட்டைக் கூட்ட வேண்டும். இதில் தூரக்கிழக்கு நாடுகளில் உள்ள எல்லா இந்தியர்களின் பிரதிநிதிகளும் கலந்து கொள்ள வேண்டும். அயல்நாட்டிலிருந்து தொடங்கும் இந்திய சுதந்திரப் போரால் இந்தியாவில் உணர்வுகள் கொழுந்து விட்டெரிய வேண்டும் மியான்மரிலிருந்து வெகு விரைவில் இந்தியாவைத் தாக்கிக் கைப்பற்றிக்கொள்ள வேண்டும்.
- அனைத்துச் செயல்பாடுகளும் இந்திய தேசிய காங்கிரஸ் மற்றும் அதன் தலைவர்களின் விருப்பப்படியும் திட்டப்படியுமே நடக்க வேண்டும்.
# ராஷ் பிஹாரி போஸ்

## பாங்காக் மாநாடு

1942, ஜூன் 22 ல் பாங்காக்கில் இரண்டாவது மாநாட்டை ராஷ் கூட்டினார். மலேயா, சிங்கப்பூர், பர்மா, ஜாவா, போர்னியோ, மணிலா, தாய்லாந்து, ஹாங்காங், ஷாங்காய், மஞ்சூரியா மற்றும் பிரெஞ்ச் இந்தோசீனாவிலிருந்து மொத்தம் 150க்கு மேற்பட்ட பிரதிநிதிகள் கலந்துகொண்டார்கள். ராஷ் பிகாரிபோஸ் தலைமை வகித்தார். இம்மாநாட்டில் காங்கிரசிலிருந்து வெளியேறி புரட்சி வீரராக உருவான சுபாஷ் சந்திர போசுக்கு, ராஷ் பிகாரிபோஸ் அறைகூவல் விடுத்தார். *போரினால் மட்டுமே இந்தியாவுக்கு விடுதலை சாத்தியமாகும்; அதற்கான போர்ப்படைக்குத் தலைமை தாங்க நேதாஜி முன்வர வேண்டும்* என்று வரவேற்று, அம்மாநாட்டில் தீர்மானம் நிறைவேற்றினார்.
# ராஷ் பிஹாரி போஸ்

## இந்திய தேசிய இராணுவம்

இந்திய போர்க்கைதிகள் பல்லாயிரம் பேர் பர்மாவிலும் மலேயாவிலும் ஜப்பான் படையால் கைது செய்யப்பட்டிருந்தனர். ஜப்பான் ராணுவ அதிகாரிகளை அணுகிய ராஷ், தனது முயற்சியால் இந்திய வீரர்களை விடுவிக்கச் செய்தார். அந்த வீரர்களைக் கொண்டு, இந்திய தேசிய ராணுவத்தை (INA) *மோகன் சிங்* என்ற தளபதியின் தலைமையில் 1942, செப்டம்பர் 1-ல் அமைத்தார் ராஷ். இதுவே முதல் இந்திய தேசிய இராணுவம் என்று அழைக்கப்படுகிறது. இந்திய தேசிய ராணுவம் மூன்று பிரிவுகளைக் கொண்டிருந்தது. படைப் பிரிவுகளுக்கு காந்தி, நேரு ஆசாத் பெயர்கள் சூட்டப்பட்டன. ஜப்பான் படையின் உதவியுடன், இந்திய சுதந்திர லீகின் படையாக அது அமைந்தது. ஆனால், ராஷுடன் செய்துகொண்ட உடன்பாட்டின்படி ஜப்பான் படை நடந்துகொள்ளவில்லை. தங்களை மீறி INA செயல்படுவதாகக் கருதிய அவர்கள் அதனைக் கலைக்கச் செய்தனர். ஆயினும் INA வீரர்கள் கட்டுக் குலையாமல் இருந்தனர்.  
இந்திய அரசின் வீட்டு சிறைவாசத்திலிருந்து தப்பிய சுபாஷ் சந்திர போஸ் ஜப்பானுக்கு சென்றபோது, அவரை ராஷ் வரவேற்று, இந்திய சுதந்திர லீகின் தலைமைப் பொறுப்பை ஏற்குமாறு கூறினார். ‘ஆசாத்’(விடுதலை) என்ற கொடியையும் அவர் அறிமுகம் செய்தார். அதன்பிறகு ஜப்பான் அதிகாரிகளுடன் பேசிய நேதாஜி, முடக்கப்பட்ட இந்திய தேசிய ராணுவத்தை மீண்டும் கட்டமைத்தார். ராஷ், மோகன் சிங் உள்ளிட்டவர்கள் அதன் துடிப்புள்ள இயக்கத்திற்கு காரணமாயினர். இரண்டாம் உலகப்போர் நடந்தபோது, ஜப்பான் வீழ்ச்சி அடையவே, இந்திய விடுதலைக் கனவு மேலும் மூன்று ஆண்டுகளுக்கு தள்ளிப்போனது. இப்போரில் நேதாஜி கொல்லப்பட்டதாக கூறப்படுகிறது.
# ராஷ் பிஹாரி போஸ்

## இறுதிக்காலம்

ராஷ் பிகாரி போஸும் 21.01.1945 ல் போரில் கொல்லப்பட்டார். ஜப்பான் அரசு ராஷ் பிகாரி போசின் வீரத்தை மெச்சி, அவருக்கு மறைவுக்குப் பிந்தைய 'ORDER OF RISING SUN ' என்ற உயர் விருதை வழங்கிச் சிறப்பித்தது.
# பகுமுறை வடிவவியல்

**பகுமுறை வடிவவியல்** (*Analytic geometry* அல்லது *analytical geometry*) "நவீன மேம்பட்ட" மற்றும் "மரபு சார்ந்த அடிப்படையான" என இருவிதமாக அமைந்துள்ளது. இக்கட்டுரை மரபு சார்ந்த அடிப்படையான பகுமுறை வடிவவியலையே தருகிறது. பகுமுறை வடிவவியல் **ஆள்கூற்று வடிவவியல்** (*coordinate geometry*) அல்லது **கார்ட்டீசியன் வடிவவியல்** (*Cartesian geometry*) எனவும் அழைக்கப்படும். பகுமுறை வடிவவியலானது வடிவவியலின் கருத்துருக்களை ஆள்கூற்று முறைமை, இயற்கணிதக் கொள்கைகள் மற்றும் பகுவியலைப் பயன்படுத்தி விளக்க முற்படுகிறது.  
யூக்ளிடியன் வடிவவியல் சில வடிவவியல் கருத்துக்களை அடிப்படையாக எடுத்துக் கொண்டு, மற்றக் கருத்துக்களை அடிக்கோள்கள் மற்றும் தேற்றகள் மூலமாக ஊகிக்கும் முறையில் உண்மையென நிறுவ முற்படுகிறது. ஆனால் பகுமுறை வடிவவியல் யூக்ளிடியன் வடிவவியலில் இருந்து மாறுபட்டுள்ளது. பகுமுறை வடிவவியல் பரவலாக இயற்பியலிலும் பொறியியலிலும் பயன்பாடு கொண்டுள்ளது. இயற்கணித வடிவவியல், வகையீட்டு வடிவவியல், தனிநிலை வடிவவியல் மற்றும் கணிப்பிய வடிவவியல் போன்ற பெரும்பாலான வடிவவியலின் நவீன கிளைப்பிரிவுகளுக்கு அடிப்படையாகவும் பகுமுறை வடிவவியல் விளங்குகிறது.  
வழக்கமாக கார்ட்டீசியன் ஆள்கூற்று முறைமையானது தளங்கள், கோடுகள், சதுரங்கள், வட்டங்கள், கோளங்கள்... போன்ற இருபரிமாண மற்றும் முப்பரிமாண வடிவங்களுக்குச் சமன்பாடுகள் காணப் பயன்படுத்தப்படுகிறது. இதில் இருபரிமாண மற்றும் முப்பரிமாண யூக்ளிடியன் தளங்கள் வடிவவியல் ரீதியாக அறியப்படுகிறது.  
பள்ளிப்பாடப் புத்தகங்களில் தரப்பட்டுளதுபோல பகுமுறை வடிவவியலுக்கு எளிதான விளக்கத்தைத் தரலாம்: பகுமுறை வடிவவியலானது, வடிவவியல் வடிவங்களை எண்முறையில் வரையறுக்கவும் குறிப்பிடவும் பயன்படுகிறது. மேலும் இந்த எண்முறையின வரையறை மற்றும் குறிப்பீடுகளைக் கொண்டு அந்த வடிவங்களைப் பற்றிய எண்முறையின விவரங்களை அறிந்து கொள்ளவும் பயன்படுகிறது. இந்த விவரம் ஒரு திசையன் அல்லது ஒரு வடிவவியல் வடிவமாக அமையலாம்.
# பகுமுறை வடிவவியல்

## அடிப்படைக் கொள்கைகள்

ப்புள்ளி (0,0)-பர்ப்பிள் ]]
# பகுமுறை வடிவவியல்

## அடிப்படைக் கொள்கைகள்

### ஆள்கூறுகள்

பகுமுறை வடிவவியலில் யூக்ளிய தளத்திற்கு ஒரு ஆள்கூற்று முறைமை தரப்படுகிறது. இதன்படி அத்தளத்தில் உள்ள ஒவ்வொரு புள்ளிக்கும் அதன் ஆள்கூறுகள் அல்லது அச்சுதூரங்கள் அல்லது ஆயதொலைவுகள் எனப்படும் ஒரு சோடி மெய்யெண்கள் தரப்படுகின்றன. ஆள்கூற்று முறைமைகளிலேயே அதிகமாக வழக்கத்தில் உள்ள முறைமை கார்ட்டீசியன் ஆள்கூற்று முறைமை ஆகும். கார்ட்டீசியன் ஆள்கூற்று முறைமையில் ஒரு புள்ளியின் கிடைமட்ட நிலையைக் குறிக்கும் *x* அச்சுதூரம் அல்லது ஆய தொலைவும் அதன் நிலைக்குத்து நிலையைக் குறிக்கும் *y* அச்சுத் தூரம் அல்லது ஆய தொலைவும் தரப்படுகின்றன. இந்த இரு அச்சுதூரங்களும் (*x*,&nbsp;*y*) என்ற வரிசைச் சோடியால் தரப்படுகின்றன. இம்முறைமையை முப்பரிமாணத்தில் யூக்ளிடிய தளத்திற்கு நீட்டிக்கலாம். யூக்ளிடிய தளத்தில் ஒவ்வொரு புள்ளியும் (*x*,&nbsp;*y*,&nbsp;*z*) என்ற வரிசைப்படுத்தப்பட்ட மூன்று மெய்யெண்களால் குறிக்கப்படுகின்றன.  
பிற ஆள்கூற்று முறைமைகள்:
- போலார் ஆயதொலைவுகள்
- உருளை ஆயதொலைவுகள்
- கோள ஆயதொலைவுகள்
# பகுமுறை வடிவவியல்

## அடிப்படைக் கொள்கைகள்

### வளைவரைகளின் சமன்பாடுகள்

பகுமுறை வடிவவியலில் ஆள்கூறுகளில் அமைந்த ஒரு சமன்பாடு அத்தளத்தின் ஒரு உட்கணத்தைக் குறிக்கும். அந்த உட்கணம் சமன்பாட்டின் தீர்வுகள் எனப்படும். எடுத்துக்காட்டாக, சமன்பாடு *y*&nbsp;=&nbsp;*x* என்பது *x*-ஆள்கூறு மற்றும் *y*-ஆள்கூறு இரண்டும் சமமாக உள்ள புள்ளிகளின் கணத்தைக் குறிக்கும். இப்புள்ளிகள் அனைத்தும் ஒரு நேர்கோட்டின் மீது அமையும். அக்கோட்டின் சமன்பாடு *y*&nbsp;=&nbsp;*x* ஆகும். பொதுவாக *x* மற்றும் *y* இல் அமைந்த நேரியல் சமன்பாடுகள் கோடுகளையும், இருபடிச் சமன்பாடுகள் கூம்பு வெட்டுகளையும் மற்றும் மேலும் சிக்கலான சமன்பாடுகள் சிக்கலான வளைவரைகளையும் குறிக்கும்.  
வழக்கமாக, ஒரு சமன்பாடு ஒரு தளத்தில் அமைந்த ஒரு வளைவரையைக் குறிக்கிறது. இதற்கு விதிவிலக்காக அமையும் சிற்சில எடுத்துக்காட்டுகளும் உள்ளன. *x*&nbsp;=&nbsp;*x* என்ற சமன்பாடு முழுத் தளத்தையும் *x*<sup>2</sup>&nbsp;+&nbsp;*y*<sup>2</sup>&nbsp;=&nbsp;0 என்ற சமன்பாடு (0,&nbsp;0) என்ற புள்ளியை மட்டுமே குறிக்கின்றன.  
முப்பரிமாணத்தில் ஒரு சமன்பாடு ஒரு பரப்பைக் குறிக்கும். ஒரு வளைவரையானது இரு பரப்புகளின் வெட்டுப்பகுதியாக அமையும். சமன்பாடு *x*<sup>2</sup>&nbsp;+&nbsp;*y*<sup>2</sup>&nbsp;=&nbsp;*r*<sup>2</sup>, அலகு ஆரமுள்ள வட்டத்தைக் குறிக்கும்.  
மூலம் தொலைவு காணும் வாய்ப்பாடு]]
# பகுமுறை வடிவவியல்

## அடிப்படைக் கொள்கைகள்

### தொலைவும் கோணமும்

பகுமுறை வடிவவியலில் தொலைவு மற்றும் கோணம் போன்ற வடிவவியல் அடிப்படைக் கருத்துருக்கள் வாய்ப்பாடுகள் மூலம் வரையறுக்கப்படுகின்றன. இவ்வாய்ப்பாடுகள் யூக்ளிடிய வடிவவியலோடு ஒத்தவாறு வடிவமைக்கப்ப்ட்டுள்ளன.  
எடுத்துக்காட்டு:  
கார்ட்டீசியன் ஆள்கூற்றுகளைப் பயன்படுத்தி தளத்தில் அமையும் இரு புள்ளிகளுக்கு இடையேயுள்ள தூரம்:  
புள்ளிகள்: (*x*<sub>1</sub>,&nbsp;*y*<sub>1</sub>) மற்றும் (*x*<sub>2</sub>,&nbsp;*y*<sub>2</sub>)  
தூரம் காணும் வாய்ப்பாடு:  
:<math>d = \sqrt{(x_2 - x_1)^2 + (y_2 - y_1)^2},\!</math> இது பித்தகோரசின் தேற்ற முடிவைப் போன்று அமையும்.  
இதேபோல் ஒரு கோடானது ஒரு கிடைமட்டத்தோடு உண்டாக்கும் கோணம்:  
வாய்ப்பாடு:
:<math>\theta = \arctan(m)\!</math>
இங்கு *m* நேர்கோட்டின் சாய்வு.
# பகுமுறை வடிவவியல்

## அடிப்படைக் கொள்கைகள்

### ஒரு கோட்டின் பகுதி

பகுமுறை வடிவவியலில் ஒரு கோட்டின் பகுதியை வாய்ப்பாட்டின் மூலம் தரலாம்.  
ஒரு கோட்டுத் துண்டைக் குறிப்பிட்ட விகிதத்தில் பிரிக்கும் புள்ளியின் ஆள்கூறுகள்:  
எடுத்துக்கொண்ட கோட்டின் ஒரு துண்டின் இரு முனைகள்: (c,d) மற்றும் (e,f)  
பிரிக்கப்படும் விகிதம்: m:n  
பிரிக்கும் புள்ளி S இன் ஆள்கூறுகளின் வாய்ப்பாடு:  
S(a,b) = (nc+me/m+n, nd+mf/m+n)
# பகுமுறை வடிவவியல்

## அடிப்படைக் கொள்கைகள்

### வெட்டுப்பகுதிகள்

இப்பகுதியில் xy-தளம் மட்டுமே எடுத்துக் கொள்ளப்பட்டாலும் உயர்பரிமாணங்களுக்கும் இக்கருத்தினை நீட்டிக்கலாம். இரு வடிவவியல் பொருட்கள் P(x,y) மற்றும் Q(x,y) இரண்டின் வெட்டுப்பகுதி என்பது இரண்டுக்கும் பொதுவான அனைத்துப் புள்ளிகளைக் கொண்டதாகும்.  
எடுத்துக்காட்டு:  
- P, ஆரம் 1 அலகும் மையம் (0,0) உடைய வட்டம்:
: P = {(x,y) | x<sup>2</sup>+y<sup>2</sup>=1}  
- Q ஆரம் 1 அலகும் மையம் (1,0) உடைய வட்டம்:  
: Q = {(x,y) | (x-1)<sup>2</sup>+y<sup>2</sup>=1}.  
இவ்விரண்டின் வெட்டுப்பகுதி என்பது இவ்விரண்டு சமன்பாடுகளையும் மெய்ப்படுத்தும் புள்ளிகள் அடங்கிய கணமாகும்.  
புள்ளி (0,0) இரு சமன்பாடுகளையும் மெய்ப்படுத்துமா எனக் காணலாம்:  
Q இல் (0,0) என (x,y) -க்குப் பதில் பிரதியிட:  
:(0-1)<sup>2</sup>+0<sup>2</sup>=1 அல்லது (-1)<sup>2</sup>=1 இது மெய்யாகும். எனவே (0,0), Q குறிப்பிடும் வட்டத்தின் மீது அமையும் ஓர் புள்ளி.  
P இல் (0,0) என (x,y) -க்குப் பதில் பிரதியிட:  
:(0)<sup>2</sup>+0<sup>2</sup>=1
:0=1 இது மெய்யல்ல. எனவே (0,0), P வட்டத்தின் மீது அமையும் புள்ளி அல்ல.  
ஆகவே (0,0), இவ்விரண்டு வட்டங்களுக்கும் பொதுவான புள்ளி அல்ல, அது வட்டங்களின் வெட்டுப்பகுதியில் அமையாது.  
P மற்றும் Q இரண்டின் வெட்டுப்பகுதியை அவற்றின் சமன்பாடுகளை ஒருங்கே தீர்ப்பதன் மூலம் காணலாம்:  
x<sup>2</sup>+y<sup>2</sup> = 1  
(x-1)<sup>2</sup>+y<sup>2</sup> = 1  
இவ்விரு சமன்பாடுகளையும் பிரதியிடல் முறை மற்றும் நீக்கல் முறை என இருமுறைகளில் தீர்க்கலாம்.  
**பிரதியிடல் முறை:**  
முதல் சமன்பாட்டிலிருந்து y இன் மதிப்பை x மூலமாக கண்டுபிடித்துக் கொண்டு அந்த மதிப்பை இரண்டாவது சமன்பாட்டிலுள்ள y இல் பிரதியிட வேண்டும்:  
முதல் சமன்பாட்டிலிருந்து:  
:x<sup>2</sup>+y<sup>2</sup> = 1  
:y<sup>2</sup>=1-x<sup>2</sup>  
இதனை இரண்டாவது சமன்பாட்டில் பிரதியிட:  
:(x-1)<sup>2</sup>+(1-x<sup>2</sup>)=1  
:x<sup>2</sup> -2x +1 +1 -x<sup>2</sup> =1  
:-2x = -1  
::x=½  
இந்த x இன் மதிப்பை இரண்டில் ஏதாவதொரு மூலச்சமன்பாட்டில் பிரதியிட்டு y இன் மதிப்பைக் காணலாம்.:  
:½<sup>2</sup>+y<sup>2</sup> = 1  
:y<sup>2</sup> = ¾  
::<math>y = \frac{\pm \sqrt{3}}{2}</math>  
எனவே வெட்டுப்பகுதியில் அமையும் புள்ளிகள்:  
:<math> \(1/2,\frac{+ \sqrt{3}}{2}\) \;\; \mathrm{and} \;\; \(1/2,\frac{-\sqrt{3}}{2}\) </math>  
**நீக்கல் முறை**:  
ஒரு சமன்பாட்டின் மடங்கினை மற்றொரு சமன்பாட்டுடன் கூட்டியோ அல்லது கழித்தோ ஏதாவது ஒரு மாறியை நீக்க வேண்டும்.  
இந்த எடுத்துக்காட்டில் முதல் சமன்பாட்டை இரண்டாவது சமன்பாட்டிலிருந்து கழிக்க:  
:(x-1)<sup>2</sup>-x<sup>2</sup>=0  
முதல் சமன்பாட்டின் y<sup>2</sup> உறுப்பு இரண்டாவது சமன்பாட்டின் y<sup>2</sup> உறுப்பிலிருந்து கழிக்கப்பட்டு y உறுப்பே இல்லாமல் நீக்கப்பட்டு விட்டது.  
இதன் பிறகு மீதமுள்ள சமன்பாட்டிலிருந்து x இன் மதிப்பு காண வேண்டும்:  
:x<sup>2</sup> -2x +1 +1 -x<sup>2</sup> =1
:-2x = -1
::x=½  
இந்த மதிப்பை இரண்டில் ஏதேனும் ஒரு சமன்பாட்டில் பிரதியிட்டு y இன் மதிப்பைக் காணலாம்:  
:½<sup>2</sup>+y<sup>2</sup> = 1  
:y<sup>2</sup> = ¾  
::<math>y = \frac{\pm \sqrt{3}}{2}</math>  
எனவே இரண்டு வட்டங்களும் வெட்டும் புள்ளிகள்:  
:<math> \(1/2,\frac{+ \sqrt{3}}{2}\) \;\; \mathrm{and} \;\; \(1/2,\frac{-\sqrt{3}}{2}\) </math>  
கூம்பு வெட்டுகளுக்கு நான்கு வெட்டுப்புள்ளிகள் வரை அமையலாம்.